Αγία Παρασκευή **31-08-2015**

**ΠΡΑΚΤΙΚΟ ΣΥΝΕΔΡΙΑΣΗΣ ΔΙΑΚΟΜΜΑΤΙΚΗΣ ΕΠΙΤΡΟΠΗΣ**

Στην Αγία Παρασκευή σήμερα την 31 Αυγούστου 2015 ημέρα Δευτέρα και ώρα 14.00 συνήλθε σύσκεψη διακομματικής επιτροπής, κατόπιν πρόσκλησης του Προέδρου του Δημοτικού Συμβουλίου, προκειμένου να συμφωνήσουν σε θέματα διαδικαστικά ενόψει των Βουλευτικών Εκλογών της 20ης Σεπτεμβρίου 2015.

**ΠΑΡΟΝΤΕΣ**

1. Καλογερά Αρχοντούλα (ΣΥ.ΡΙΖ.Α)
2. Φώτου Φωτεινή (ΠΟΤΑΜΙ)
3. Ριτζάκης Λεωνίδας (Κ.Κ.Ε.)
4. Κρητικίδης Κωνσταντίνος (ΠΑ.ΣΟ.Κ)
5. Διαμαντή Ελένη (ΛΑ.Ε.)
6. Καλαντζή Σοφία (ΚΙ.ΔΗ.ΣΟ.)

**Αφού τέθηκαν υπόψη των παρευρισκομένων:**

1. Η αρ. εγκυκλίου 57 με αρ. πρωτ. 51568/31.12.2014, περί ειδικών εκλογικών καταλόγων,
2. Το Π.Δ. 26/2012 (Φ.Ε.Κ. 57/15-03-2012 τΑ) άρθρα 43, 44, 45, 46, 47, 48, 49.
3. Την Κ.Υ.Α. περί «άσκησης εκλογικού δικαιώματος κρατουμένων» με αρ. πρωτ. 51569/31.12.2014
4. Η αρ. πρωτ. 894/30.12.2014 εγκύκλιος βουλευτικών εκλογών του Άρειου Πάγου.

**Η Διακομματική Επιτροπή**

**ομόφωνα**

**ΑΠΟΦΑΣΙΖΕΙ**

**Περίπτερα**

* Με αίτηση στο Δήμο, θα διατεθεί χώρος στα κόμματα για τοποθέτηση περιπτέρου σε κεντρικά σημεία της πόλης, παράλληλα με παροχή ρεύματος από το Δήμο, ενώ η εγκατάσταση ρεύματος θα γίνει από ηλεκτρολόγο του κάθε κόμματος.

**Πανό, Αφίσες**

* Τοποθέτηση πανό αναγγελίας εκδηλώσεων ή συνθημάτων θα αναρτώνται σε μάντρες ή κάγκελα και θα αποσύρονται με ευθύνη των κομμάτων, τα μεν μετά το πέρας των εκδηλώσεων, τα δε μετά το πέρας των εκλογών.
* Πανό που θα αναρτηθούν σε χώρους εκλογικών κέντρων κατά την ημέρα διεξαγωγής των εκλογών, θα αποσύρονται από το Δήμο χωρίς προειδοποίηση.
* Οι αφίσες θα αναρτώνται σε επιλεγμένα σημεία, κατά το δυνατόν, χωρίς χρήση κόλλας η οποία δυσχεραίνει το έργο των συνεργείων καθαριότητας του Δήμου.

**Διάθεση κοινόχρηστων χώρων**

* Αίθουσες εκδηλώσεων για συγκεντρώσεις και ομιλίες είναι τα σχολεία κατόπιν αιτήσεως και έγκρισης από τους αρμόδιους υπευθύνους, σύμφωνα με τη διαδικασία νόμου που διέπει τις Σχολικές Επιτροπές.
* Η παραχώρηση χώρων για ομιλίες στα κόμματα θα δοθούν κατόπιν αιτήσεώς τους, το συντομότερο δυνατόν, στο Δήμο Αγίας Παρασκευής, τηρουμένης της προτεραιότητας που προκύπτει από την τελευταία εκλογική δύναμη των κομμάτων (2015).
* Το ίδιο θα ισχύσει και για τις κεντρικές ομιλίες των κομμάτων οι οποίες θα πραγματοποιηθούν την τελευταία εβδομάδα προ των εκλογών είτε στην κεντρική πλατεία είτε σε μια εκ των ανωτέρω αιθουσών, σύμφωνα με την αίτηση των κομμάτων, οι οποίες θα πρέπει να κατατεθούν στο Δήμο για την εύρυθμη λειτουργία της προεκλογικής διαδικασίας.
* Ο ηλεκτρολόγος του Δήμου, εφόσον κριθεί απαραίτητο, θα υποδείξει σε ημέρα και ώρα που θα σας ανακοινωθεί, τον τρόπο σύνδεσης ηλεκτρικού ρεύματος στην κεντρική πλατεία.

**Τραπεζάκια κομμάτων στα Εκλογικά Κέντρα**

Τραπεζάκια με εκλογικό υλικό, θα τοποθετήσουν τα κόμματα που το επιθυμούν, σε κοινόχρηστο, εσωτερικό χώρο των εκλογικών κέντρων, εφόσον τηρηθούν συνθήκες αλληλεγγύης, τάξης και σεβασμού.

Με αναμόρφωση του προϋπολογισμού του Δήμου Αγίας Παρασκευής, θα διατεθεί συγκεκριμένο ποσό προκειμένου να ανταποκριθεί με τον καλύτερο δυνατό τρόπο στις ανάγκες που απαιτούνται για την ομαλή διενέργεια των εκλογών.

**Για τη Διακομματική Επιτροπή**

**Οι εκπρόσωποι των Κομμάτων**

1. Καλογερά Αρχοντούλα (ΣΥ.ΡΙΖ.Α)
2. Φώτου Φωτεινή (ΠΟΤΑΜΙ)
3. Ριτζάκης Λεωνίδας (Κ.Κ.Ε.)
4. Κρητικίδης Κωνσταντίνος (ΠΑ.ΣΟ.Κ)
5. Διαμαντή Ελένη (ΛΑ.Ε.)
6. Καλαντζή Σοφία (ΚΙ.ΔΗ.ΣΟ.)